Virca kolba
Virca kolba jeb destilācijas kolba ir destilēšanai paredzēta apaļkolba ar slīpu novaduli Lībiga dzesinātāja pieslēgšanai. Trauks nosaukts franču ķīmiķa Šarla Virca (Charles Adolphe Würtz) vārdā. Virca kolbu tilpums var būt no 75 ml līdz 1,5 l. Virca kolbai nemēdz būt šlifa kakls. Kā Virca kolbu var izmantot arī parasto apaļkolbu, pievienojot tai tā saucamo Virca pāreju.